open-index/open-wikipedia-markdown huggingface dataset:
Лазар Андрысовіч

**Лазар Андрысовіч** (, ? Стрыкаў — ) — рэнэсансавы польскі друкар, гаспадар Лазараравай друкарні. Выжаў каля 270 кніжак, дбаючы аб высокім узроўні эстэтыцы публікацый. Бацька Яна Янушоўскага.

## Жыцьцяпіс
Дата нараджэньня Андрысовіча невядомая. Вядома, што ён родам са Стрыкава. У 1550 годзе ажаніўся з Барбарай, удавой кракаўскага друкара і выдаўца Гераніма Вэтара. Дзякуючы гэтаму шлюбу ён стаў уладальнікам заснаванай ім друкарні, пазьней вядомай як Лазаравая друкарня. Ён пашырыў і мадэрнізаваў майстэрню, працягваючы друкаваць кнігі пад сваім імем. У 1569—71 служыў каралеўскім сэрвітарыятам. Пасьля сьмерці Андрысовіча друкарню атрымаў у спадчыну яго сын Ян Янушоўскі, які прывёў яе да росквіту.

## Выдавецкая справа
У выдавецтве Андрысовіча выйшаў 261 выданьняў на розных мовах, у тым ліку 130 на польскай, зь іх: творы М. Кромэра, А. Фрыча Маджэўскага, С. Ажэхоўскага, зборнікі законаў Б. Гроіцкага і ўлёткі.

Там былі апублікаваны шматлікія кнігі, значныя для разьвіцця польскай навукі, такія як «*Аб справе напаўненьня, вымярэньня і рыбалоўства сажалак*» з 1573 году, якая зьяўляецца першай працай на польскай мове па рыбагадоўле і цывільнаму будаўніцтву, а таксама першую польскамоўную працу па геадэзіі і вымярэньнях «*Geometria to jest Miernicka Nauk*» Станіслава Гжэпскага з 1566 году. Цэняцца яго выданьні музычныя, бо ён выдаў творы Міколы Гамулкі, Вацлава з Шамотул і Валянціна Бакфарка.

Друкарня славілася якаснымі выданьнямі і рэдактарскім узроўнем.

## Крыніцы

## Літаратура
* Praca zbiorowa: Literatura polska. Przewodnik encyklopedyczny t.I. Warszawa: PWN, 1984. ISBN 83-01-01520-9.
* Maciej Iłowiecki: Dzieje nauki polskiej. Warszawa: Interpress, 1981. ISBN 83-223-1876-6.
* Olbrycht Strumieński: O sprawie, sypaniu, wymierzaniu i rybieniu stawów, także o przekopach o ważeniu i prowadzeniu wody. Kraków: Łazarz Andrychowic, 1573.
* Kazimierz Sawicki: Pięć wieków geodezji polskiej. Szkice historyczne XV—XIX wiek. Warszawa: Państwowe Przedsiębiorstwo Wydawnictw Kartograficznych, 1964, s. 80-97.

Катэгорыя:Нарадзіліся ў Стрыкаве
Катэгорыя:Польскія друкары
ГКС Тыхы

«**ГКС Тыхы**» () — польскі футбольны клюб з гораду Тыхы. Заснаваны ў 1971 годзе.

## Гісторыя
Гісторыя тыскага клюбу бярэ пачатак з 20 красавіка 1971 году, калі ўрад Тыскага павету поруч з актывістамі Камуністычнай партыі Польшчы пастанавілі стварыць магутную спартовую арганізацыю. У выніку зьліцьця клюбаў «Палёнія», двух «Гурнікаў» быў утвораны спартовы клюб, які акрамя футболу ўлучаў каманду па хакеі. Да стварэньня ГКС Тыхы хакеісты мурцкага «Гурніка», аднаго з клюбаў з якога ўтварылася тыская спартовая арганізацыя, двойчы здабывала Кубак Польшчы ў 1967 і 1971 гадах.

Аб’яднаньне «Гурнікаў» з Мурцкага і Вэсолы не віталі сябры мясцовых суполак, бо яны жадалі захаваць свае арганізацыі. Улады Тыскага павету не клапаціліся пра іхныяімкненьні. Фінансава аб’яднаны клюб мусіў быў падтрымлівацца кіраваньнямі мясцовых вугальных шахтаў з Тыхаў, Ляндзінаў, Вэсолы і Беруню. Дзеля каманды быў пабудаваны новы 20-тысячны стадыён, а таксама басэйн і коўзанка. Да 1973 году ў структуры ГКС налівалася больш за 600 спартоўцаў у сямі відах спорту, у тым ліку футболу, хакею, барацьбы і лёгкай атлетыкі.

Праз два гады пасьля свайго стварэньня футбольная каманда прасунулася ў другі дывізін польскага футболу, а ў пачатку лета 1974 году прабілася ў Экстраклясу. У жніўні 1974 году тыская дружына з сваім найлепшым бамбардзірам у складзе Раманам Агазам дэбютаваў у Экстраклясе ў гульні супраць познанскага «Леха» (1:1). У Экстраклясе 1975—1976 гадоў ГКС Тыхы заняў другое месца пасьля мелецкай «Сталі». Гэта дазволіла камандзе на наступны сэзон дэбютаваць у Кубку УЭФА, дзе польская дружына супрацьстаяла заходненямецкаму «Кёльну». У першым матчы ў гасьцях, які адбыўся 15 верасьня 1976 году, тыскі клюб зьведаў паразу зь лікам 0:2. У матчы ў адказ, які ладзіўся 29 верасьня 1976 году на Сылескім стадыёне ў Хожаве, польская каманда згуляла ўнічыю 1:1. Адзіны гол польскай каманды забіў Раман Агаза. Сам Агаза, зьяўляючыся гульцом ГКС, згуляў у складзе алімпійская зборнай Польшчы, якая здабыла срэбныя мэдалі на летніх Алімпійскіх гульнях 1976 году ў Манрэалі. Гулец, стаў першым спартоўцам у гісторыі Тыхаў, які заваяваў алімпійскі мэдаль.

У сэзоне 1976—1977 гадоў ГКС Тыхы, на зьдзіўленьне экспэртаў, страціў месца ў найвышэйшай польскай лізе, не зважаючы на тое, што найлепшыя футбалісты каманды заставаліся ў Тыхах. Пасьля некалькіх сэзонаў у другім польскім дывізіёне ГКС у 1983 годзе страціў месца і ў другім дывізіёне, застаючыся ў трэцім паводле моцы дывізіёне да да 1993 году. Напрыканцы 1990-х гадоў клюб зноў здолеў прабіцца ў элітны польскі дывізіён, але празь фінансавыя цяжкасьці клюб у 1997 годзе быў ліквідаваны. Адраджэньне каманды адбылося ажо празь некалькі гадоў. У сэзоне 2020—2021 гадоў ГКС, гуляючы ў Першай лізе, быў у кроку ад падвышэньня да Экстракласы, але ў выніку прагуляў ленчнаўскаму «Гурніку».

## Вонкавыя спасылкі
* Афіцыйны сайт

Катэгорыя:Тыхы
Катэгорыя:Футбольныя клюбы, заснаваныя ў 1971 годзе
Катэгорыя:1971 год у Польшчы
Пшамыслаў Франкоўскі

**Пшамыслаў Франкоўскі** (;  12 красавіка 1995 году) — польскі футбаліст, паўабаронца і ўінгер францускага клюбу «Рэн» (у арэндзе з турэцкага клюбу «Галатасарай») і нацыянальнай зборнай Польшчы.

## Кар’ера
Пачаў кар’еру ў родным Гданьску, дзе абараняў колеры мясцовай «Лехіі». 1 жніўня 2014 году далучыўся да «Ягелёніі», у складзе якой правёў шмат гадоў. 22 студзеня 2019 году склаў працоўную дамову з клюбам МЛС «Чыкага Файр». Дэбютаваў 3 сакавіка ў матчы супраць «Лос-Анджэлес Гэлаксі». 5 жніўня 2021 году прыяднаўся да францускага «Лянсу», што каштавала эўрапейскага клюбу 2,3 мільёнаў эўра.

10 лютага 2025 году турэцкі клюб «Галатасарай» пачаў перамовы аб складаньні кантракту з Франкоўскім на правах арэнды да канца сэзону 2024—2025 гадоў. Перамовы скончыліся пасьпяхова, а ўгода таксама ўлучала апцыён на выкуп правоў на гульца за 7 мільёнаў эўра. Улетку турэцкі цалкам выкупіў гульца з францускага клюбу.

## Дасягненьні
**«Галатасарай»**:
* Чэмпіён Турэччыны: 2025
* Уладальнік Кубка Турэччыны: 2025

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Übers Meer (Radio Edit)

«**Übers Meer (Radio Edit)**» ()&nbsp;— самотнік нямецкага музыкі Тыля Ліндэмана, рэмікс песьні «Übers Meer» з альбому ''Zunge'', спрадусаваны турэцкім дыджэям Буракам Етэрам. Рэліз самотніка адбыўся 3 траўня 2024 году.

## Гісторыя
8 сакавіка 2024 году ў Instagram-акаўнце Эрдынка Атылы (мэнэджара Бурака Етэра) зьявілася фота з Тылем Ліндэманам і подпісам: «Neues Lied unterwegs», .

1 траўня ў афіцыйных акаўнтах Тыля Ліндэмана зьявіліся дзьве выявы. На адной выяве быў намаляваны змрочны, хмарны пэйзаж, а над ім зьмешчаны надпіс «SOON» ().

На другім малюнку, які быў апублікаваны толькі ў Instagram, намаляваны касманаўт з двума кулявымі адтулінамі ў шлеме, зь якіх ліецца вада. У шлеме адлюстроўваецца хмарны пэйзаж.

Ідэнтычныя публікацыі зьявіліся ў афіцыйных Instagram-акаўнтах Бурака Етэра й Эрдынка Атылы.

Рэліз самотніка адбыўся 3 траўня, а 1:00 па беларускім часе.

## Рэмікс

«**Übers Meer (Remix)**» ()&nbsp;— самотнік праекту, якія быў выдадзены 17 верасьня 2024 году. Самотнік зьмяшчае дзьве кампазыцыі: вэрсію «Übers Meer», выкананую на піяніна й рэмікс ад гурта Phantom Vision, зь якім, у пачатку верасьня 2024, Тыль Ліндэман запісаў сумесную песьню («Allein Bin Ich In Guter Gesellschaft»).

Вокладка самотніка вельмі падобная на вокладку «Übers Meer (Radio Edit)», аднак яна намаляваная ў больш змрочным стылі: асноўнай тэмай зьяўляецца чырвоная, а ня сіняя, а з скафандру замест вады цячэ кроў.

## Сьпіс кампазыцыяў

## Пазыцыі ў чартах

## Заўвагі

## Крыніцы

## Вонкавыя спасылкі
* Афіцыйны плэйліст самотніка на YouTube

Катэгорыя:Самотнікі Till Lindemann
Катэгорыя:Самотнікі 2024 году
Катэгорыя:Рэміксы
Катэгорыя:Творы на нямецкай мове
Нарман

**Нарман** (*Норман*, *Нармен*) — мужчынскае імя і вытворнае ад яго прозьвішча.

## Паходжаньне

Норман або Нерыман (Norman, Neriman) — імя германскага паходжаньня. Іменная аснова -нар- (-нор-) (імёны ліцьвінаў Нарэла, Нарвід, Нарымунт; германскія імёны Narelo, Norvid, Normunt) паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне', а аснова -ман- (імёны ліцьвінаў Мангерд, Дзерман, Есьман; германскія імёны Mangerðr, Derman, Esmann) — ад гоцкага manna, германскага man 'чалавек'.

У Прусіі бытавала імя Норман (Нерман): *Normans / Nermann* (1342 і 1384 гады). У ваколіцах Русі (Прусія) адзначалася прозьвішча Normann.

Варыянты імя ў гістарычных крыніцах: *Narman* (Паведамленьні аб літоўскіх дарогах); *з ыменья з Нармонъ… з дому Нармонъ*, *з дому Нарменского* (1567 год); *имене свое Нарманъское* (2 красавіка 1596 году); *Narmoniszki* (1744 год); *Maciej Normanowicz* (1816 год); *Józef Norman* (1819 год).

## Носьбіты
Норман (*Normann*, *Norrmann*) — прозьвішча, гістарычна зафіксанае на тэрыторыі цяперашняй Летувы.

## Глядзіце таксама
* Нор
* Ман

## Крыніцы

Катэгорыя:Мужчынскія імёны
Юры Краўчанка

**Юры Краўчанка** ( 29 чэрвеня 2004 году) — беларускі футбаліст, паўабаронца «Іслачы».

## Кар’ера
Выхаванец футбольнай акадэміі барысаўскага БАТЭ. Пазьней таксама навучаўся ў акадэміі футболу Мікалая Мурашкі. У 2020 годзе прыяднаўся да сталічнага «Дынама», дзе працягнуў выступаць на юнацкім узроўні. У 2023 годзе далучыўся ўжо да дублюючага складу сталічнай каманды. Дэбютаваў у прафэсійным футболе 28 чэрвеня 2023 году ў матчы Кубка Беларусі супраць жодзінскага «Тарпэда-БелАЗ», зьявіўшыся на 91-й хвіліне сустрэчы. У верасьні таго ж году поруч з камандаў да 19 гадоў браў удзел у розыгрышы моладзевай лігі УЭФА.

У студзені 2024 году, зьяўляючыся вольным агентам, далучыўся да «Іслачы», склаўшы працоўную дамову тэрмінам на тры гады. Першы матч у складзе новай каманды згуляў 3 сакавіка ў чвэрцьфінальным раўндзе Кубка Беларусі супраць «Віцебску». Гулец выйшаў на поле ў пачатковым складзе ды адзначыўся галявой перадачай. Запачаткаваў кар’еру ў Найвышэйшай лізе 13 красавіка, адгуляўшы матч супраць койданаўскага «Арсэналу». Гулец быў выпушчаны на пляцоўку на 77-й хвіліне.

## Крыніцы

## Вонкавыя спасылкі
* 
* 

Катэгорыя:Беларускія футбалісты
Данііл Галята

**Данііл Галята** ( 2 лютага 2007 году) — беларускі футбаліст, паўабаронца віцебскага МЛ.

## Кар’ера
### Клюбная
Выхаванец футбольнай школы «Энэргетыка»-БДУ. Дэбютаваў у складзе каманды 21 ліпеня 2023 году ў матчы Кубка Беларусі супраць «Віцебску», калі зьявіўся на полі на 71-й хвіліне. Запачаткаваў кар’еру ў Найвышэйшай лізе 5 жніўня таго ж году ў матчы супраць «Слуцку», таксама выйшаўшы на замены ў другім тайме. Дэбютным голам адзначыўся 25 лістапада, улучыўшы мяч у браму «Іслачы». У той жа сустрэчы аддаў галявую перадачу. Цягам сэзону даволі часта гуляў у асноўнай камандзе, аднак сам сталічны клюб страціў месца ў элітным дывізіёне. Пасьля кароткага адпачынку пачаў падтрыхтоўку з камандай да новага сэзону, але ў сакавіку 2024 году прыяднаўся да «Іслачы», склаўшы двухгадовы кантракт. У складзе новай дружыны дэбютаваў 7 красавіка, згуляўшы апошнія амаль паўгадзіны матчу супраць мазырскай «Славіі». Пасьля даволі актыўна прыцягваўся да матчаў каманды. На пачатку 2025 году прыяднаўся да навічка Найвышэйшай лігі клюб МЛ зь Віцебску.

### Міжнародная
Прыцягваўся да складу зборных Беларусі да 15 і 16 гадоў. З апошняй зь іх браў удзел у Кубку Разьвіцьця. У кастрычніку 2023 году футбаліст атрымаў выклік у зборную Беларусі (да 17 гадоў), дэбютаваўшы за зборную 12 кастрычніка 2023 году ў матчы супраць зборнай Расеі. Гулец выйшаў на пляцоўку з капітанскай павязьзю і вызначыўшыся галявой перадачай. З камандай таксама браў удзел у кваліфікацыйных матчах юнацкага чэмпіянату Эўропы. Паводле вынікаў адборачных матчаў поруч з дружанай прабіўся ў элітны раўнд розыгрышу.

## Дасягненьні
**МЛ**:
* Чэмпіён Беларусі: 2025

## Крыніцы

## Вонкавыя спасылкі
* Статыстыка «ПБ-Инфо»
* 
* 

Катэгорыя:Беларускія футбалісты
Валянцін Бандарэнка

**Валянці́н Бандарэ́нка** ( 12 лютага 2005 году) — беларускі футбаліст, паўабаронца «Нівы» (у арэндзе з мазырскай «Славіі»).

## Кар’ера
Выхаванец футбольнай школы «Менску», дзе першым трэнэрам гульца быў Валеры Котаў. У 2020 годзе прыяднаўся да Акадэміі АБФФ, дзе навучаўся да ліпеня 2022 году. Вярнуўшыся да «Менску», пачаў абараняць колеры каманды ў дублюючым складзе. Запачаткаваў кар’еру ў Найвышэйшай лізе 2 верасьня 2023 году ў матчы супраць гарадзенскага «Нёмана». Футбаліст зьявіўся на полі на 54-й хвіліне гульні, замяніўшы Арсеня Мігдалёнка. У наступным зьяўляўся ў клюбнай заяўцы, але пераважна заставаўся на лаве запасных. Да сканчэньня сэзону згуляў толькі яшчэ адзін матч, зьявіўшыся на апошніх хвілінаў матчу супраць сталічнага «Дынама». Замацавацца ў складзе каманды цягам першай часткі сэзону 2024 году ня здолеў, а ўлетку далучыўся да мазырскай «Славіі». На сэзон 2026 году выправіўся ў арэнду ў першалігавую «Ніву».

## Крыніцы

## Вонкавыя спасылкі
* Статыстыка «ПБ-Инфо»
* 
* 

Катэгорыя:Беларускія футбалісты
Люк Канін

**Люк Канін** (;  4 сьнежня 1997 году) — амэрыканскі хакеіст, цэнтральны нападнік клюбу «Флорыда Пантэрз» з Нацыянальнай хакейнай лігі. У 2016 годзе быў абраны на драфце НХЛ клюбам «Мінэсота Ўайлд» у першым раўндзе пад агульным 15-м нумарам.

## Кар’ера
Праходзіў падтрыхтоўку праз адмысловую праграму разьвіцьця маладых хакеістаў ЗША. Гулец датэрмінова скончыў сярэднюю школу, каб пачаць гуляць у студэнцкі хакей, абараняючы колеры хакейнай каамнды Вісконсінскага ўнівэрсытэту ў Мэдысане. Быў капітанам каманды, а таксама быў капітанам зборнай ЗША на юніёрскім чэмпіянаце сьвету. Пасьля двух гадоў у Вісконсіне Кунін падпісаў кантракт зь «Мінэсотай Ўайлд», у складзе якой згуляў сэзон 2017—2018 гадоў, таксама гуляючы ў фарм-клюбе «Аёва Ўайлд» з Амэрыканскай хакейнай лігі. Праз траўму пярэдняга крыжападобнага вязу датэрмінова прапусьціў астатнюю частку чэмпіянату. Перад пачаткам сэзону 2018—2019 гадоў акрыяў і большую частку году правёў у НХЛ. Гулец замацаваўся ў складзе, сфармаваўшы тройцу з Джорданам Грынўэем і Юэлем Эрыксанам Экам. Пасьля быў абменены ў «Нэшвіл Прэдатарз». Улетку 2022 году таксама праз абмен далучыўся да «Сан-Хасэ Шаркс». 7 сакавіка 2025 году быў абменены ў «Каламбус Блю Джэкетс» на выбар у чацьвертым раўндзе драфту НХЛ 2025 году. Пасьля кароткага часу ў складзе «Блю Джэкетс» Кунін, які стаў вольным агентам, 22 жніўня 2025 году склаў аднагадовую працоўную ўгоду на 775 тысяч даляраў зь дзейным чэмпіёнам НХЛ «Флорыдай Пэнтэрз».

## Крыніцы

## Вонкавыя спасылкі
* 
* 
* 

Катэгорыя:Хакеісты ЗША
Катэгорыя:Хакеісты зборнай ЗША
Катэгорыя:Хакеісты клюбу «Аёва Ўайлд» Дэ-Мойн
Катэгорыя:Хакеісты клюбу «Мінэсота Ўайлд»
Катэгорыя:Хакеісты клюбу «Нэшвіл Прэдатарз»
Катэгорыя:Хакеісты клюбу «Сан-Хасэ Шаркс»
Катэгорыя:Хакеісты клюбу «Каламбус Блю Джэкетс»
Катэгорыя:Хакеісты клюбу «Флорыда Пантэрз»
Коўл Кофілд

**Коўл Кофілд** (;  2 студзеня 2001 году) — амэрыканскі хакеіст, нападнік клюбу «Манрэаль Канадыенз» з Нацыянальнай хакейнай лігі. У 2019 годзе быў абраны на драфце НХЛ клюбам «Манрэаль Канадыенз» у першым раўндзе пад агульным 15-м нумарам.

## Кар’ера
Гулец прайшоў падтрыхтоўку праз адмысловую праграму разьвіцьця маладых хакеістаў ЗША. На драфце НХЛ 2019 году Кофілд быў абраны клюбам «Манрэаль Канадыенз» у першым раўндзе пад 15-м нумарам. Цягам лета праходзіў патрыхтоўку з клюбам, але пасьля пачаў выступаць на ўзроўні студэнцкага хакею, абараняючы колеры Вісконсінскага ўнівэрсытэту ў Мэдысане.

27 сакавіка 2021 году Кофілд завяршыў студэнцкую кар’еру, падпісаўшы трохгадовы кантракт пачаткоўца з «Манрэаль Канадыенз». Да сканчэньня сэзону згуляў некалькі матчаў як за манрэальскі клюб, гэтак і ягоны фарм-клюб «Ляваль Рокет» з Амэрыканскай хакейнай лігі. Дэбютаваў на прафэсійным узроўні ў складзе «Рокет» 9 красавіка, паклаўшы на свой рахунак два галы і адну галявую перадачу ў пераможным матчы зь лікам 5:3 супраць «Таронта Марліс». 26 красавіка запачаткаваў кар’еру ў НХЛ у матчы супраць «Калгары Флэймз». У наступным сэзоне нападнік замацаваўся ў складзе клюбу. У апошняй гульні сэзону Кофілд зрабіў свой першы хет-трык у кар’еры ў матчы супраць «Флорыды Пантэрз» (10:2). Гулец завяршыў сэзон 2021—2022 гадоў з 23 галамі, заняўшы другое месца ў сьпісе навакоў-бамбардзіраў пасьля Танэра Жано з «Нэшвіл Прэдатарз», які забіў 24 галы. У наступным быў падцягнуты ў першае зьвяно.

## Крыніцы

## Вонкавыя спасылкі
* 
* 
* 

Катэгорыя:Хакеісты ЗША
Катэгорыя:Хакеісты зборнай ЗША
Катэгорыя:Хакеісты клюбу «Манрэаль Канадыенз»
Катэгорыя:Хакеісты клюбу «Ляваль Рокет»
Джоэл Фарабі

**Джоэл Фа́рабі** (;  25 лютага 2000 году) — амэрыканскі хакеіст, левы нападнік клюбу «Калгары Флэймз» з Нацыянальнай хакейнай лігі. У 2018 годзе быў абраны на драфце НХЛ клюбам «Філадэлфія Флаерз» у першым раўндзе пад агульным 14-м нумарам.

## Кар’ера

Праходзіў падтрыхтоўку праз адмысловую праграму разьвіцьця маладых хакеістаў ЗША. Пазьней на студэнцкім узроўні абараняў колеры Бостанскага ўнівэрсытэту.

25 сакавіка 2019 году ўзгодніў кантракт пачаткоўца зь «Філадэлфіяй Флаерз», пасьля чаго выправіўся ў фарм-клюб «Легай Волі Фэнтамз», дзе здабыцьця адпаведнага досьведу. Ужо ў першых чатырох матчах зарабіў чатыры пункты, зь якіх тры былі здабытыя праз закінутыя шайбы. Пасьля гэтага быў падцягнуты да галоўнай каманды. Хакеіст запачаткаваў кар’еру ў НХЛ 21 кастрычніка 2019 году ў матчы супраць «Вэгас Голдэн Найтс», стаўшы першым гульцом «Флаерз», які нарадзіўся ўжо ў 2000-я гады. Праз чатыры дні закінуў першую шайбу і аддаў галявую перадачу ў матчы супраць «Чыкага Блэкгокс», але і гол і перадача былі адмененыя праз становішча па-за гульнёй партнэра па камандзе. У наступным месяцы закінуў сваю першую шайбу ў НХЛ у матчы супраць «Нью-Джэрзі Дэвілз».

У сэзоне 2020—2021 гадоў Фарабі зрабіў свой першы хет-трык у НХЛ у пераможным матчы супраць «Нью-Ёрк Айлэндэрз», стаўшы другім наймаладзейшым гульцом «Флаерз», які здолеў дасягнуць гэтага ў рэгулярным сэзоне. Пасьля свайго першага добрага сэзону нападнік падпісаў 2 верасьня 2021 году новы шасьцігадовы кантракт з «Флаерз» на 30 мільёнаў даляраў.

Цягам сэзону 2024—2025 гадоў прыяднаўся да клюбу «Калгары Флэймз».

## Крыніцы

## Вонкавыя спасылкі
* 
* 
* 

Катэгорыя:Хакеісты ЗША
Катэгорыя:Хакеісты зборнай ЗША
Катэгорыя:Хакеісты клюбу «Філадэлфія Флаерз»
Катэгорыя:Хакеісты клюбу «Легай Волі Фэнтамз» Алентаўн
Катэгорыя:Хакеісты клюбу «Калгары Флэймз»
Мікола Гамулка

**Мікола Гаму́лка** (; каля 1535, Радошкі пад Сандамірам, Рэч Паспалітая, цяпер Польшча — , Язловец, Рэч Паспалітая, цяпер Украіна) — польскі кампазытар.

## Жыцьцяпіс
Нарадзіўся ў сям’і мяшчан. 3 дзяцінства праявіў незвычайныя музычныя здольнасьці. Адукацыю атрымаў у капэле караля Жыгімонта II Аўгуста. 3 1548 году займаўся ў каралеўскага флейтыста Яна Кляўса, практыкант, з 1558 году паўнапраўны ўдзельнік прыдворнай капэлы. Іграў на драўляных духавых, струнных інструмэнтах, аргане. У 1550-я гг. разам з каралеўскім дваром наведаў Кракаў, Пётркаў Трыбунальскі, Гданьск, Каралявец і Вільню. Кантактаваў з Вацлавам з Шамотул, Цыпрыянам Базылікам, Валянцінам Бакфаркам, якія таксама працавалі пры двары.

У 1563 годзе пакінуў каралеўскую капэлу і пераехаў у Сандамір, дзе займаўся грамадзкімі справамі. У 1580 годзе ў Кракаве паступіў на службу да біскупа Пятра Мышкоўскага, які падтрымліваў кампазытара ў яго творчай дзейнасьці. У 1590—1592 гадах працаваў у канцлера Яна Замойскага.

## Творчасьць
У Кракаве кампазытар выдаў зборнік (150 псальмаў), якія сталі грандыёзным помнікам усходне-эўрапейскай культуры эпохі Адраджэньня. Пераклады біблейскіх тэкстаў, да якіх напісаў музыку Гамулка, зрабіў Ян Каханоўскі з Чарналесься. 4-галосныя псальмы кампазытара напісаны ў лепшых традыцыях рэнэсансавага мастацтва і прызначаны для шырокіх колаў аматараў і знаўцаў музыкі. Іх вылучаюць даступнасьць музычнай мовы, апора на папулярныя гімнічныя мелёдыі, у тым ліку зьмешчаныя ў канцыяналах. Свабодна валодаючы імітацыйнай тэхнікай, кампазытар аддаваў перавагу вэртыкальна-гарманічнай харальнай фактуры, у якой выразна акрэсьлівалася партыя верхняга голасу, што набліжала яго творы да тагачаснай бытавой музыкі, асабліва кантаў. Некаторыя мэлядычныя звароты псальмаў Гамулка захаваліся ва ўзорах кантавага мастацтва, распаўсюджаных на славянскіх землях.

## Крыніцы

## Літаратура
* 

Катэгорыя:Польскія клясычныя кампазытары
Катэгорыя:Польскія кампазытары
Берунь

**Бе́рунь** () — горад у Сылескім ваяводзтве Польшчы. Адміністрацыйны цэнтар Берунска-Лядзінскага павету. Знаходзіцца за 25 км ад Катавіцаў.

## Гісторыя
Побач зь Берунем існавала старажытнае паселішча Леўкарыст, якое было пазначана на старажытнай мапе Кляўдыюса Пталемэя. У Х—ХІ стагодзьдзях тут існаваў абарончы горад, абнесены плытам з назіральнай вежай. Умацаваньні былі прызначаныя дзеля абароны купцоў, якія перапраўляліся тут праз раку. На пазасталым з старажытных часоў Берунскім кургане сёньня стаіць капліца сьвятога Яна Непамуцкага. Берунь атрымаў гарадзкія прывілеі ў 1387 годзе ад князя Яна II Жалезнага. Да 1551 году места было ва ўласнасьці дынастыі Верхнесылескіх Пястаў. У 1743 годзе Берунь увайшоў у склад Прускай дзяржавы, пасьля чаго прывілеі былі скасаваныя. У 1865 годзе паселішча зноў набыло статус гораду. У 1922 годзе зноў вярнулася ў склад Польшчы. За часам Другой сусьветнай вайны быў далучаны да Нямецкага райху, але пасьля паразы нацыстоўскіх сілаў было вернутае ў Польшчу. З 1975 па 1991 гады быў часткай Тыхаў, але пазьней быў вылучаны ў асобнае места.

## Крыніцы

## Вонкавыя спасылкі
* Афіцыйны сайт гораду
Брэйдзі Ткачак

**Брэйдзі Ткача́к** (;  16 верасьня 1996 году) — амэрыканскі хакеіст, левы нападнік клюбу «Атава Сэнатарз» з Нацыянальнай хакейнай лігі. У 2018 годзе быў абраны на драфце НХЛ клюбам «Атава Сэнатарз» у першым раўндзе пад агульным чацьвертым нумарам. Сын былого выбітанага гульца НХЛ Кіта Ткачака.

## Кар’ера
Праходзіў падтрыхтоўку праз адмысловую праграму разьвіцьця маладых хакеістаў ЗША. Напярэдадні драфту НХЛ 2018 году Цэнтральнае скаўцкае бюро НХЛ паставіла Ткачака на другое месца ў агульным рэйтынгу паўночнаамэрыканскіх гульцоў. У рэшце быў задрафтаваны клюбам «Атава Сэнатарз» пад чацьвертым нумарам. 13 жніўня 2018 году гулец склаў з канадзкай камандай трохгадовы кантракт пачаткоўца, адмовіўшыся ад права на ўдзел у астатніх трох сэзонах Нацыянальнай асацыяцыі студэнцкага спорту.

Згуляўшы за клюб у перадсезонных матчах «Сэнатарз», хакеіст аднак быў вымушаны прапусьціць першыя дзьве сустрэчы рэгулярнага сэзону праз пашкоджаньне пахвіны. Запачаткаваў свае выступы ў НХЛ 8 кастрычніка ў матчы супраць «Бостан Бруінз», які скончыўся паразаў сэнатараў зь лікам 6:3. У наступным матчы, які ладзіўся 10 кастрычніка, Ткачак закінуў сваю першую шайбу ў браму «Філадэлфіі Флаерз», але гэта не дапамагло клюбу здабыць перамогу. Нападнік хутка замацаваўся ў складзе каманды. Свой дэбютны сэзон 2018—2019 гадоў скончыў з 22 галамі, што сталася другім паводле велічыні паказьнікам сярод пачаткоўцаў НХЛ пасьля Эліяса Пэтэрсана, які закінуў 28 шайбаў. У сэзоне 2020—2021 гадоў гулец быў прызначаны альтэрнатыўным капітанам. 22 студзеня 2020 году гулец замяніў траўмаванага Остана Мэт’юза ў складзе зборнай Атлянтычнага дывізіёну на Матчы ўсіх зорак НХЛ 2020 году.

14 кастрычніка 2021 году Ткачак падпісаў новы сямігадовы кантракт з «Сэнатарз», паводле якога мусіў зарабіць 57,5 млн далараў. Праз 22 дні гулец быў абраны капітанам каманды, дзясятым у гісторыі франшызы «Сэнатарз». 11 сьнежня 2021 году нападнік учыніў свой першы хет-трык у НХЛ, засмуціўшы брамнікам Браяна Эліята ў матчы супраць «Тампа Бэй Лайтнінг» (4:0). Чакалася, што сэзон 2022—2023 гадоў Ткачак будзе гуляць на першым зьвяне з Джошам Норысам і Дрэйкам Батэрсанам. Аднак неўзабаве пасьля пачатку сэзону Норыс выбыў праз траўму, што вымусіла «Сэнатарз» пераразьмеркаваць свой склад, дадаўшы да Ткачака Тыма Штуцле. 2 сьнежня 2022 года, у сваёй 300-й гульні ў кар’еры Ткачак аформіў хет-трык Гордзі Гоў, забіўшы свой 100-ы і 101-ы галы ў кар’еры. Пры гэтым апошні з гэтых галоў здабыў для каманды перамогу ў авэртайме матчу супраць «Нью-Ёрк Рэйнджарз» (3:2).

## Крыніцы

## Вонкавыя спасылкі
* 
* 
* 

Катэгорыя:Хакеісты ЗША
Катэгорыя:Хакеісты зборнай ЗША
Катэгорыя:Хакеісты клюбу «Атава Сэнатарз»
Люк Г’юз

**Люк Г’юз** (;  9 верасьня 2003 году) — амэрыканскі хакеіст, левы нападнік клюбу «Нью-Джэрзі Дэвілз» з Нацыянальнай хакейнай лігі. У 2021 годзе быў абраны на драфце НХЛ клюбам «Нью-Джэрзі Дэвілз» у першым раўндзе пад агульным чацьвертым нумарам.

## Кар’ера
Падчас студэнцкай кар’еры абараняў колеры хакейнай каманды Мічыганскага ўнівэрсытэту. У 2021 годзе быў задрафтаваны клюбам «Нью-Джэрзі Дэвілз» пад агульным чацьвертым нумарам, пасьля чаго гулец яшчэ працягваў гуляць на ўзроўні студэнцкіх лігаў. 8 красавіка 2023 году Г’юз склаў трохгадовы кантракт пачаткоўца з «Нью-Джэрзі Дэвілз». Запачаткаваў кар’еру ў НХЛ 11 красавіка ў матчы супраць «Бафала Сэйбрз», якая скончылася зь лікам 6:2. У наступным матчы супраць «Вашынгтон Кэпіталз» адзначыўся пераможным голам, а гульня скончылася ў авэртайме зь лікам 5:4. У сэзоне 2023—2024 гадоў згуляў ува ўсіх 82 гульнях рэгулярнага сэзону каманды, пасьля чаго быў намінаваны на Мэмарыяльны трафэй Колдэра.

## Крыніцы

## Вонкавыя спасылкі
* 
* 
* 

Катэгорыя:Хакеісты ЗША
Катэгорыя:Хакеісты зборнай ЗША
Катэгорыя:Хакеісты клюбу «Нью-Джэрзі Дэвілз»
Доўсан Мэрсэр

**Доўсан Мэрсэр** (;  27 кастрычніка 2001 году) — канадзкі хакеіст, цэнтральны нападнік клюбу «Нью-Джэрзі Дэвілз» з Нацыянальнай хакейнай лігі. У 2020 годзе быў абраны на драфце НХЛ клюбам «Нью-Джэрзі Дэвілз» у першым раўндзе пад агульным 18-м нумарам.

## Кар’ера
Пачаў займацца хакеем у Ньюфаўндлэндзе, пасьля чаго быў запрошаны ў адну з камандаў Квэбэцкай галоўнай юніёрскай хакейнай лігі, дзе спаборнічаў некалькі сэзонаў. Нават пасьля таго як нападнік быў абраны на драфце НХЛ 2020 году клюбам «Нью-Джэрзі Дэвілз», ён яшчэ на сэзон застаўся ў Квэбэку.

24 сьнежня 2020 году Мэрсэр склаў трохгадовую працоўную ўгоду пачаткоўца зь «Нью-Джэрсі Дэвілз». Запачаткаваў кар’еру ў НХЛ 15 кастрычніка 2021 году ў матчы супраць «Чыкага Блэкгокс». У першай жа гульні адзначыўся асыстэнцкім пунктам, дапамогшы Андрэасу Юнсану закінуць шайбу. 19 кастрычніка ўжо сам гулец закінуў дэбютную шайбу, улучыўшы яе ў браму «Сіетл Кракена». У выніку гулец адгуляў усе матчы сваёй каманды ў рэгулярным сэзоны, зарабіўшы 42 пункты. 27 красавіка 2023 году Мэрсэр адзначыўся голам у Кубку Стэнлі ў матчы супраць «Нью-Ёрк Рэйнджарз».

## Крыніцы

## Вонкавыя спасылкі
* 
* 
* 

Катэгорыя:Канадзкія хакеісты
Катэгорыя:Хакеісты зборнай Канады
Катэгорыя:Хакеісты клюбу «Нью-Джэрзі Дэвілз»
Ільць

**Ільць** — мужчынскае імя.

## Паходжаньне

Гілда, Гілта, Гілт або Ілдзя (Hildo, Hilto, Hilt, Ildia) — імя германскага паходжаньня. Іменная аснова -гілд- (-ілт-, -гелт-) паходзіць ад германскага hildiō 'бой'. Сярод ліцьвінаў бытавалі імёны Гільцін, Ілбуць, Ілгут, Гільтэр, Гельтман (Гільман). Адзначаліся германскія імёны Hiltin, Ilbuth (Hiltiboto), Illgut (Hiltgudis), Hilder, Heltmann (Hillmann).

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Helt, Hiltosz, Hildebrand, Hildegundis, Hildmar, Hildewigis, Hiltwin, Mathildis.

У Прусіі (ваколіцы Мэмэлю) бытавала імя Ілгаўд: *Pawel Illgawd* (1511—1520 гады), таксама існавалі вёскі *[[Мажырым|Maszerim]] Ilgaude* і *Ilgauden*.

Варыянты імя ў гістарычных крыніцах: *Петръ Илтевичъ* (1567 год).

## Носьбіты
* Пётар Ільцевіч — эйшыскі баярын, які ўпамінаецца ў попісе войска Вялікага Княства Літоўскага 1567 году

## Заўвагі

## Крыніцы

Катэгорыя:Мужчынскія імёны
Тыбарт

**Тыбарт** — мужчынскае імя і вытворнае ад яго прозьвіча.

## Паходжаньне

Тэўтбэрт або Тыбэрт (Teutbert, Tiebert, Tibert) — імя германскага паходжаньня. Іменная аснова -тэўд- (-дэўт-, -тыд-) (імёны ліцьвінаў Таўтвід, Таўтывіл, Таўтгерд; германскія імёны Teutwidis, Theudowills, Teutgerdis) паходзіць ад гоцкага þiuda, германскага þeudo 'род, народ', а аснова -берт- (-бэрт-, -барт-) (імёны ліцьвінаў Зыбарт, Кібарт, Любарт; германскія імёны Siebart, Kibart, Lubert) — ад германскага berhta 'яркі'.

Варыянты імя ў гістарычных крыніцах: *Янъ Павловичъ Тыбортъ* (1567 год).

## Носьбіты
* Ян Паўлавіч Тыбарт — эйшыскі баярын, які ўпамінаецца ў попісе войска Вялікага Княства Літоўскага 1567 году

## Глядзіце таксама
* Тэўда
* Бэрт

## Крыніцы

Катэгорыя:Мужчынскія імёны
Майкл Бантынг

**Майкл Бантынг** (;  17 верасьня 1995 году) — канадзкі хакеіст, нападнік клюбу «Далас Старз» з Нацыянальнай хакейнай лігі. У 2014 годзе быў абраны на драфце НХЛ клюбам «Нью-Джэрзі Дэвілз» у чацьвертым раўндзе пад агульным 117-м нумарам.

## Кар’ера
Юнаком гуляў у шэрагу канадзкіх юнацкіх лігаў. У драфце НХЛ у 2014 годзе «Арызона Каётыз» выбрала Бантынга ў чацьвертым раўндзе пад агульным 117-м нумарам. 23 ліпеня 2015 году гулец склаў трохгадовы кантракт пачаткоўца з «Каётыс». У сэзоне 2015—2016 гадоў быў выпраўлены ў клюб «Спрынгфілд Фэлканз» з Амэрыканскай хакейнай лігі. Аднак, перш чым згуляць за спрынгфілдзкі клюб далучыўся да каманды «Рэпід-Сіці Раш» з Хакейнай лігі Ўсходняга ўзьбярэжжа. У наступных сэзонах абараняў колеры клюбу «Тусан Роўдранэрз». 13 кастрычніка 2018 году згуляў свой 200-ы матч у АХЛ. Та гульня была супраць «Бэйкерсьфілд Кондарз». У канцы году быў выкліканы ў «Арызону Каётыз», дзе запачаткаваў кар’еру ў НХЛ. У першым жа матчы адзначыўся голам у браму «Бостан Бруінз». Пасьля вярнуўся ў АХЛ, дзе яшчэ згуляў некалькі сэзонаў.

Зьяўляючыся вольным агентам, 28 ліпеня 2021 году Бантынг падпісаў двухгадовы кантракт з «Таронта Мэйпл Ліфс» на суму 1,9 мільёнаў даляраў. Большую частку сэзону гуляў левым нападнікам у зьвяне з Останам Мэт’юзам і Мітчам Марнэрам. 29 студзеня 2022 году адзначыўся хет-трыкам. У другі сэзон гульца ў Таронта, ягоныя зносіны з судзьдзямі пагоршыліся, у выніку сам клюб ініцыяваў сустрэчу з кіраўніцтвам НХЛ, каб абмеркаваць перадузятае судзейства ў бок Бантынга. Улетку 2023 году вольным агентам далучыўся да «Караліны Гарыкейнз», а амаль праз год быў абменены у «Пітсбург Пінгвінз». 5 сакавіка 2025 году Бантынг быў абменены ў «Нэшвіл Прэдатарз» разам з выбарам у чацьвертым раўндзе драфту на Томі Новака і Люка Шэна. Роўна праз год, то бок 5 сакавіка 2026 году, Бантынга абмянялі ў «Далас Старз» на выбар трэцяга раўнду драфту 2026 годзе.

## Крыніцы

## Вонкавыя спасылкі
* 
* 
* 

Катэгорыя:Канадзкія хакеісты
Катэгорыя:Хакеісты зборнай Канады
Катэгорыя:Хакеісты клюбу «Спрынгфілд Фэлканз»
Катэгорыя:Хакеісты клюбу «Рэпід-Сіці Раш»
Катэгорыя:Хакеісты клюбу «Тусан Роўдранэрз»
Катэгорыя:Хакеісты клюбу «Арызона Каётыз»
Катэгорыя:Хакеісты клюбу «Таронта Мэйпл Ліфс»
Катэгорыя:Хакеісты клюбу «Караліна Гарыкейнз»
Катэгорыя:Хакеісты клюбу «Пітсбург Пінгвінз»
Катэгорыя:Хакеісты клюбу «Нэшвіл Прэдатарз»
Катэгорыя:Хакеісты клюбу «Далас Старз»
Боўэн Байрам

**Боўэн Байрам** (;  13 чэрвеня 2001 году) — канадзкі хакеіст, абаронца клюбу «Бафала Сэйбрз» з Нацыянальнай хакейнай лігі. У 2019 годзе быў абраны на драфце НХЛ клюбам «Каларада Эвэланш» у першым раўндзе пад агульным чацьвертым нумарам. Сын былога гульца НХЛ Шона Байрама, які быў першым трэнэрам Боўэна.

## Кар’ера
Прафэсійную кар’еру пачаў у складзе каманды «Ванкувэр Джаянтс» з Заходняй хакейнай лігі. Свой першы сэзон цалкам адгуляў за клюб у 2017—2018 гадах. Да лютага Байрам у сярэднім праводзіў на коўзанцы амаль 23 хвіліны лядовага часу і лічыўся ня толькі адным з пэрспэктыўных хакеістаў да Нацыянальнай хакейнай лігі, але і будучым капітанам «Джаянтс». У тым месяцы ён паклаў на свой рахунак тры галы і шэсьць галявых перадач за 12 гульняў, пасьля чаго быў названы навічком месяца ў лізе.

У далейшым быў адным зь лідэраў дружыны. Забіўшы 26 галоў і аддаўшы 45 галявых перадач у 67 гульнях рэгулярнага сэзону 2018—2019 гадоў, Байрам усталяваў рэкорд «Джаянтс» паводле колькасьці галоў абаронцы за сэзон і дапамог камандзе заняць першы радок у Заходняй канфэрэнцыі ЗХЛ. Ён таксама быў уключаны ў першую каманду ўсіх зорак Заходняй канфэрэнцыі лігі. А ягоныя выступы ў ванкувэрскім клюбе спрычыніліся да таго, што Цэнтральнае скаўцкае бюро НХЛ прызнала Байрама другім найлепшым паўночнаамэрыканскім палявым гульцом перад будучым драфце НХЛ 2019 году]. Байрам быў абраны на драфце НХЛ клюбам «Каларада Эвэланш» пад агульным чацьвертым нумарам, але працягнуў гуляць у Заходняй хакейнай лігі.

Толькі на пачатку 2021 году абаронца прыяднаўся да «Каларада Эвэланш», але мусіў яшчэ прабыць на сямідзённым карантыне праз каранавірус. Дэбютаваў у НХЛ 21 студзеня 2021 году, адгуляўшы 11 хвілінаў ў матчы супраць «Лос-Анджэлес Кінгс», які скончыўся на карысьць каліфарнійцаў зь лікам 4:2. Байрам зьдзейсьніў адзін удар у браму, а таксама атрымаў адзін малы штраф. Свой першы пункт у НХЛ здабыў на наступны дзень, калі зрабіў галявы пас на Міку Рантанэна ў трэцім пэрыядзе пераможнага матчу супраць «Анагайм Дакс» зь лікам 2:1. У 2022 годзе Байрам стаў уладальнікам Кубка Стэнлі з «Каларада Эвэланш». Зьяўляючыся абмежавана вольным агентам пасьля складаньня кантракту пачаткоўца, 1 ліпеня 2023 году Байрам падпісаў новы кантракт з «Эвэланш» тэрмінам на два гады на 7,7 мільёнаў даляраў. 6 сакавіка 2024 году абаронцы быў абменены «Эвеланш» у «Бафала Сэйбрз» у абмен на форварда Кейсі Мітэлстата. Ужо на наступны дзень згуляў першую гульню за новую каманду, адзначыўшыся голам у браму «Нэшвіл Прэдатарз».

## Крыніцы

## Вонкавыя спасылкі
* 
* 
* 

Катэгорыя:Канадзкія хакеісты
Катэгорыя:Хакеісты зборнай Канады
Катэгорыя:Хакеісты клюбу «Ванкувэр Джаянтс»
Катэгорыя:Хакеісты клюбу «Каларада Эвэланш»
Катэгорыя:Хакеісты клюбу «Каларада Іглз» Лаўлэнд
Катэгорыя:Хакеісты клюбу «Бафала Сэйбрз»
Арсень Агееў

**Арсень Агееў** ( 19 ліпеня 2004 году) — беларускі футбаліст, абаронца мазырскай «Славіі» (у арэндзе з расейскага «Лякаматыва»).

## Кар’ера
### Клюбная
Выхаванец футбольнай акадэміі барысаўскага БАТЭ. У 2021 годзе пачаў гуляць у клюбным дублі, а напрыканцы сэзону часам трапляў у заяўку на матчы асноўнай каманды. Дэбютны матч у складзе барысаўчанаў згуляў 21 чэрвеня 2022 году ў Кубку Беларусі супраць пінскага «Стэнлесу», зьявіўшыся на зьмену на 62-й хвіліне. У матчах чэмпіянату гэтак і не гуляў. У выніку, у сакавіку 2023 году абаронца быў аддадзены ў арэнды ў першалігавы «Арсэнал». Запачаткаваў кар’еру ў Першай лізе 2 красавіка, калі выйшаў у стартавым складзе матчу супраць петрыкаўскага «Шахцёра». Першы гол забіў 20 жніўня ў браму «Воршы». 9 верасьня адзначыўся галявым дублем у браму «Віцебску». Цягам сэзону быў адным з ключавых футбалістаў каманды. Па сканчэньні арэнднага пагадненьня вярнуўся ў Барысаў, аднак у студзені 2024 году было аб’яўлена, што гулец мусіць пакінуць каманду. У сакавіку афіцыйна праыяднаўся да «Арсэналу», які тым часам прасунуўся ў Найвышэйшай лігу. 17 сакавіка як паўнавартасны гулец койданцаў згуляў матч беларускага першынства супраць жодзінскага «Тарпэда-БелАЗ». Пасьля першага колу сэзону 2024 году Агееў стаў футбалістам расейскага «Лякаматыва», але працягнуў абараняць колеры беларускага клюбу на правах арэнды. На сэзон 2025 году быў аддадзены ў арэнды ў жодзінскі «Тарпэда-БелАЗ». За першую палову сэзону на поле не выходзіў, у выніку чаго ў ліпені таксама на правах арэнды далучыўся да БАТЭ. У 2026 годзе зноў накіраваўся ў арэнду, але гэтым разам у мазырскую «Славію».

### Міжнародная
У лістападзе 2021 году футбаліст атрымаў выклік да складу зборнай Беларусі (да 18 гадоў). У сакавіку 2022 году быў запрошаны да шыхтаў зборнай Беларусі (да 19 гадоў). У складзе каманды дэбютаваў у чэрвені таго ж году ў таварыскім матчы супраць зборнай Узбэкістану. У верасьні браў удзел у адборачных матчаў чэмпіянату Эўропы. Першы гол у складзе дружыны не старэйшай за 19 гадоў учыніў у матчы супраць зборнай Армэніі. У лістападзе 2023 году запачаткаваў выступы ў складзе зборнай Беларусі (да 21 году) у таварыскі матчы супраць зборнай Расеі.

## Крыніцы

## Вонкавыя спасылкі
* Статыстыка «ПБ-Инфо»
* 
* 

Катэгорыя:Беларускія футбалісты
Колтан Парайка

**Колтан Парайка** (;  12 траўня 1993 году) — канадзкі хакеіст, абаронца клюбу «Сэнт-Луіс Блюз» з Нацыянальнай хакейнай лігі. У 2012 годзе быў абраны на драфце НХЛ клюбам «Сэнт-Луіс Блюз» у трэцім раўндзе пад агульным 86-м нумарам. Мае ўкраінскае паходжаньне.

## Кар’ера
Пачаў кар’еру ў юнацкіх хакейных лігах. У 2011 годзе ўжо мог быць абраны на драфце НХЛ, але ня быў заўважаны клюбамі. Толькі праз год быў абраны клюбам «Сэнт-Луіс Блюз» пад 86-м агульным нумарам. Пасьля застаўся ў студэнцкім хакеі, абараняючы колеры хакейнай каманды Аляскаўскага ўнівэрсытэту ў Фэрбанксе. У сакавіку 2015 году склаў дзьвюхгадовую працоўную ўгоду з «Сэнт-Луіс Блюз», але адразу перайшоў у клюбе «Чыкага Ўулвз» з Амэрыканскай хакейнай лігі. Перад пачаткам сэзону 2015—2016 гадоў рыхтаваўся да новага розыгрышу НХЛ з блюзмэнамі. Гулец хутка стаў хакеістам асноўнага складу. У 2019 годзе разам з клюбам стаў уладальнікам Кубка Стэнлі, пры гэтым гулец за матчы плэй-оф здабыў 12 пунктаў. 1 верасьня 2021 году Парайка падпісаў новы васьмігадовы кантракт з «Сунт-Луіс Блюзам» на 52 мільёны даляраў.

## Крыніцы

## Вонкавыя спасылкі
* 
* 
* 

Катэгорыя:Канадзкія хакеісты
Катэгорыя:Хакеісты зборнай Канады
Катэгорыя:Хакеісты клюбу «Чыкага Ўулвз»
Катэгорыя:Хакеісты клюбу «Сэнт-Луіс Блюз»
Павал Давідовіч

**Па́вал Давідо́віч** (;  20 траўня 1995 году) — польскі футбаліст, цэнтральны і правы абаронца «Ракава» і нацыянальнай зборнай Польшчы.

## Кар’ера
Пачаў кар’еру ў гданьскай «Лехіі», у складзе якой дэбютаваў 30 траўня 2013 году ў матчы супраць любінскага «Заглембе». У наступным сэзоне Экстраклясы быў ужо асноўным гульцом каманды, згуляўшы 32 матчы чэмпіянату. 20 траўня 2014 году падпісаў пяцігадовы кантракт з чэмпіёнам Партугаліі клюбам «Бэнфіка», але быў пераведзены ў рэзэрвовую каманду. Да першай каманды гэтак не атрымаў выкліку, але некалькі сэзонаў правёў у арэндах у клюбах «Бохум», «Палерма» і «Вэрона». Апошні зь іх увесну 2019 году выкупіў кантракт гульца. У італьянскім клюбе стаў адным з асноўных цэнтральных абаронцаў каманды. Пасьля пэўнай паўзы ў 2025 годзе вярнуўся на радзіму, склаўшы кантракт з «Ракавам».

## Крыніцы

## Вонкавыя спасылкі
* 
* 
* 

Катэгорыя:Польскія футбалісты
Брэндан Танэў

**Брэндан Танэў** (;  31 сьнежня 1991 году) — канадзкі хакеіст, левы нападнік клюбу «Юта Мамат» з Нацыянальнай хакейнай лігі.

## Кар’ера

Пачаў кар’еру ў моладзевых лігах канадзкіх правінцыяў, а пасьля далучыўся да студэнцкага спорту, абараняючы колеры каманды Провідэнскага каледжу. У 2016 годзе склаў аднагадовы кантракт з клюбам «Вініпэг Джэтс» з Нацыянальнай хакейнай лігі, дэбютаваўшы ў лізе 5 красавіка таго ж году супраць «Анагайм Дакс». Улетку склаў новую працоўную дамову. Адначасна абараняў колеры клюбу «Манітоба Мус» з Амэрыканскай хакейнай лігі.

Пасьля сэзону 2018—2019 гадоў Танэў зышоў з «Джэтс», а 1 ліпеня 2019 году падпісаў шасьцігадовы кантракт зь «Пітсбург Пінгвінз» на 21 мільён даляраў. Сваю першую шайбу закінуў у швэдры новай каманды 16 кастрычніка, улучыўшы яе ў браму «Каларада Эвэланш», дзякуючы чаму ягоная каманда здабыла перамогу ў авэртайме зь лікам 3:2. За час драфту пашырэньня 2021 году, якое ладзілася, каб назьбіраць гульцоў для новага клюбу «Сіетл Кракен», Танэў быў выбраны навічком лігі. 14 кастрычніка 2021 году нападнік закінуў шайбу ў складзе сіетлаўцаў у матчы супраць «Нэшвіл Прэдатарз». 7 сакавіка 2025 году Танэў быў абменены ў «Джэтс» у абмен на выбар у 2-м раўндзе драфту НХЛ 2027 году.

Танеў пакінуў «Джэтс», стаўшы вольным агентам чарговы раз. 1 ліпеня 2025 году ён падпісаў трохгадовы кантракт на 7,5 мільёнаў даляраў з клюбам «Юта Мамат».

## Крыніцы

## Вонкавыя спасылкі
* 
* 
* 

Катэгорыя:Канадзкія хакеісты
Катэгорыя:Хакеісты зборнай Канады
Катэгорыя:Хакеісты клюбу «Вініпэг Джэтс»
Катэгорыя:Хакеісты клюбу «Манітоба Мус»
Катэгорыя:Хакеісты клюбу «Пітсбург Пінгвінз»
Катэгорыя:Хакеісты клюбу «Сіетл Кракен»
Катэгорыя:Хакеісты клюбу «Юта Мамат»
Чэмпіянат сьвету па хакеі з шайбай 2024 году (склады)

У гэтым артыкуле знаходзяцца склады, заяўленыя на чэмпіянат сьвету па хакеі з шайбай 2024 году фэдэрацыямі адпаведных краінаў. Звычайна ў нацыянальных дружынах розная колькасьць гульцоў. На афіцыйныя спаборніцтвы гэтая колькасьць абмяжоўваецца. Кожная дружына павінна складацца зь ня менш як 15 палявых гульцоў і 2 брамнікаў, і пры гэтым не перавышаць колькасьць у 22 палявыя гульцы і 3 брамнікі.

## 
Галоўны трэнэр: Ражэ Бадэр

## 
Галоўны трэнэр: Пітэр Расэл

## 
Галоўны трэнэр: Мікаэль Гат

## 
Галоўны трэнэр: Джон Гайнз

## 
Галоўны трэнэр: Галым Мамбеталіеў

## 
Галоўны трэнэр: Андрэ Турыньі

## 
Галоўны трэнэр: Харыйс Віталіньш

## 
Галоўны трэнэр: Тубіяс Ёгансэн

## 
Галоўны трэнэр: Гаральд Крайс

## 
Галоўны трэнэр: Робэрт Калабэр

## 
Галоўны трэнэр: Крэйг Рэмзі

## 
Галоўны трэнэр: Юка Яланэн

## 
Галоўны трэнэр: Філіп Базон

## 
Галоўны трэнэр: Радзім Рулік

## 
Галоўны трэнэр: Патрык Фішэр

## 
Галоўны трэнэр: Сам Галям

## Крыніцы

## Вонкавыя спасылкі
* Афіцыйны сайт.

Склады
Мужчынская зборная Польшчы па хакеі

**Збо́рная По́льшчы па [[Хакей з шайбай|хаке́і]]** — нацыянальная хакейная каманда Польшчы. Кіроўны орган — Польскі зьвяз хакею на лёдзе.

## Вонкавыя спасылкі
* Польскі зьвяз хакею на лёдзе

Хакей
Польшча
Катэгорыя:Польскі хакей
Ягор Бабіч

**Ягор Бабіч** ( 12 кастрычніка 2001 году) — беларускі футбаліст, нападнік «Смаргоні».

## Кар’ера
Выхаванец футбольнай акадэміі менскага «Дынама». У лютым 2020 году далучыўся да складу «Ашмянаў»-БДУФК, якое прасунулася ў Першую лігу. Запачаткаваў кар’еру ў матчы супраць рэчыцкага «Спадарожніка», зьявіўшыся на замену на 74-й хвіліне. Дэбютным голам адзначыўся 11 кастрычніка ў браму наваполацкага «Нафтану». Цягам сэзону быў адным з асноўных гульцоў каманды, але пераважна зьяўляўся на полі на зьмену іншым футбалістам.

На пачатку 2021 году ашмянскі клюб спыніў сваё існаваньне, таму ў красавіку Бабіч прыяднаўся да «Смалявічаў», якія на той час спаборнічалі ў Другой лізе. У кастрычніку таго ж году стаў футбалістам «Энэргетыкам»-БДАТУ, аднак у складзе каманды не гуляў. У пачатку 2022 году перайшоў у табар «Асіпавічаў», а 10 красавіка дэбютаваў у складзе «Баранавічаў», зьявіўшыся на замену на 73-й хвіліне. Першы гол за клюб зь Берасьцейскай вобласьці забіў 9 ліпеня ў браму пінскай «Хвалі». У сакавіку 2023 году вольным агентам далучыўся да койданаўскага «Арсэналу», склаў кантракт да сканчэньня сэзону. 2 красавіка згуляў супраць петрыкаўскага «Шахцёра», а першы гол улучыў 23 красавіка ў браму «Паперпраму». Гулец хутка замацаваўся ў складзе каманды ды прабіўся зь ёй у Найвышэйшую лігу. Нападнік перад пачаткам сэзону працягнуў супрацу з клюбам яшчэ на год. 29 сакавіка 2024 году запачаткаваў кар’еру ў элітным дывізіёне айчыннага першынства, адгуляўшы матч супраць магілёўскага «Дняпра». У новым годзе далучыўся да першалігавага клюбу «Юні Ікс Лабс». Улетку стаў футбалістам «Смаргоні».

## Крыніцы

## Вонкавыя спасылкі
* Статыстыка «ПБ-Инфо»
* 
* 

Катэгорыя:Беларускія футбалісты
Маркус Пэтэрсан

**Ма́ркус Пэ́тэрсан** (;  8 траўня 1996 году) — швэдзкі хакеіст, абаронца клюбу «Ванкувэр Кэнакс» з Нацыянальнай хакейнай лігі. Мае мянушку *Цмок*.

## Кар’ера
Прайшоў праз структуру клюбу «Шэлефтэо АІК», у складзе якога дэбютаваў у сэзоне 2013—2014 гадоў. Менавіта пасьля першага свайго чэмпіянату быў абраны на драфце НХЛ клюбам «Анагайм Дакс» у трэцім раўндзе пад агульным 38 нумарам. 13 чэрвеня 2015 году склаў кантракт пачаткоўца з амэрыканскім клюбам тэрмінам на тры гады. Пасьля гэтага быў аддадзены ў арэнду свайму былому швэдзкаму клюбу. Пэтэрсан быў выкліканы ў НХЛ 21 лютага 2018 году, а сваю першую шайбу закінуў 4 сакавіка ў матчы супраць «Чыкага Блэкгокс».

У сэзоне 2018—2019 гадоў 3 сьнежня 2018 году абаронца быў абменены каліфарнійцамі ў «Пітсбург Пінгвінз» на Даніеля Спронга. Свой першы гол за новы клюб забіў 7 лютага 2019 году ў матчы супраць «Флорыды Пантэрз». 12 верасьня 2019 году швэд склаў новую працоўную ўгоду з «Пінгвінз» на адзін год на суму  даляраў. Ужо 28 студзеня 2020 году ўзгодніў новую дамову тэрмінам на пяць гадоў на крыху больш за 20 мільёнаў даляраў.

31 студзеня 2025 году Пэтэрсан быў абменены ў «Ванкувэр Кэнакс» разам з форвардам Дру О’Конарам у абмен на нападніка Дэнтана Гайнэна, абаронцу Вэнсана Дэарнэ, а таксама маладога скрайняга гульца Мэльвіна Фэрнстрэма і ўмоўны выбар драфту ў першым раўндзе 2025 году. 5 лютага Пэтэрсан склаў з канадзкай камандай шасьцігадовы кантракт на 33 мільёны даляраў.

## Крыніцы

## Вонкавыя спасылкі
* 
* 
* 

Катэгорыя:Швэдзкія хакеісты
Катэгорыя:Хакеісты зборнай Швэцыі
Катэгорыя:Хакеісты клюбу «Шэлефтэо АІК»
Катэгорыя:Хакеісты клюбу «Віта Гэстэн» Нарчэпінг
Катэгорыя:Хакеісты клюбу «Сан-Дыега Галз»
Катэгорыя:Хакеісты клюбу «Анагайм Дакс»
Катэгорыя:Хакеісты клюбу «Пітсбург Пінгвінз»
Катэгорыя:Хакеісты клюбу «Ванкувэр Кэнакс»
Мазько

**Мазько́** — беларускае прозьвішча.

## Вядомыя носьбіты
* Павал Мазько ( 2002) — беларускі дызайнэр адзеньня, палітычны зьняволены;
* Эдуард Мазько (1970—2011) — беларускі гісторык, паэт.
Адрыян Кемпэ

**Адрыян Кемпэ** (;  13 верасьня 1996 году) — швэдзкі хакеіст, нападнік клюбу «Лос-Анджэлес Кінгс» з Нацыянальнай хакейнай лігі. У 2014 годзе быў абраны на драфце НХЛ клюбам «Лос-Анджэлес Кінгс» у першым матчы пад агульным 29-м нумарам. Ягоны старэйшы брат Марыё таксама хакеіст.

## Кар’ера

Кемпэ дэбютаваў у Швэдзкай хакейнай лізе ў сэзоне 2013—2014 гадоў, абараняючы колеры клюбу «Мода». У канцы сэзону гулец быў абраны ў першым раундзе пад 29-м нумарам клюбам «Лос-Анджэлес Кінгс» на драфце НХЛ 2014 году, але хакеіст працягваў гуляць у Швэцыі.

15 красавіка 2015 году Кемпэ склаў трохгадовы кантракт пачаткоўца з каліфарнійскім клюбам, пасьля чаго далучыўся да ягонага фарм-клюбу «Манчэстэр Монаркс» з Амэрыканскай хакейнай лігі. Поруч з новым клюбам нападнік здабыў Кубак Колдэра, а сам гулец у 17 матчах плэй-оф зарабіў дзевяць пунктаў. У наступныя два сэзоны швэд абараняў колеры клюбу «Антарыё Рэйн», які таксама спаборнічаў у АХЛ. Сэзон 2016—2017 гадоў Кемпэ пачаў з «Рэйн», але 15 лютага 2017 году быў адкліканы «Кінгс». Запачаткаваў кар’еру ў НХЛ на наступны дзень у матчы супраць «Арызоны Каётыз». Свой першы пункт зарабіў 21 лютага, калі зрабіў галявую перадачу на Тайлера Тафолі ў матчы супраць «Каларада Эвэланш». Сваю першую шайбу закінуў 11 сакавіка ў браму «Вашынгтон Кэпіталз». Гулец пасьля гэтага хутка замацаваўся ў асноўным складзе клюбу.

4 верасьня 2019 году падпісаў новы трохгадовы кантракт з «Лос-Анджэлес Кінгс» на 6 мільёнаў даляраў. У сэзоне 2021—2022 гадоў нападнік закінуў 35 галоў за рэгулярны сэзон, зарабіўшы 54 пункты агулам. У тым сэзоне гулец быў адзіным хакеістам клюбу, які браў удзел у Матчы ўсіх зорак НХЛ. 8 ліпеня 2022 году Кемпэ склаў новы кантракт з клюбам тэрмінам на чатыры гады за 22 мільёны даляраў.

## Крыніцы

## Вонкавыя спасылкі
* 
* 
* 

Катэгорыя:Швэдзкія хакеісты
Катэгорыя:Хакеісты зборнай Швэцыі
Катэгорыя:Хакеісты клюбу «Мода» Эрншэльдсьвік
Катэгорыя:Хакеісты клюбу «Манчэстэр Монаркс»
Катэгорыя:Хакеісты клюбу «Антарыё Рэйн»
Катэгорыя:Хакеісты клюбу «Лос-Анджэлес Кінгс»
Барвік

**Барвік** — мужчынскае імя і вытворнае ад яго прозьвішча.

## Паходжаньне

 
Барвік або Барвіг (Barwic, Barwig) — імя германскага паходжаньня. Іменная аснова -бар- (-бор-) (імёны ліцьвінаў Барвід, Барвін, Вісбар; германскія імёны Barvid, Barwin, Wisbar) паходзіць ад гоцкага bara, baur 'чалавек, дзіця' (літаральна — «народжаны»), а аснова -віг- (-вік-) (імёны ліцьвінаў Вігайла, Вігунт, Лодвік; германскія імёны Wigelo, Wigunt, Lodvigus) — ад гоцкага і германскага wigs 'вайна, бойка'.

У ваколіцах Русі (Прусія) адзначалася прозьвішча Barwik. Апроч таго, у Прусіі адзначаліся прозьвішчы Barwich і Barwig.

Варыянты імя ў гістарычных крыніцах: *Валенты Ваврынцовичъ Барвикъ* (1567 год); *з Богданом Боравиковичомъ* (24 жніўня 1579 году).

## Носьбіты
* Валенты Ваўрынцавіч Барвік — баярын Мельніцкага павету Падляскага ваяводзтва, які ўпамінаецца ў попісе войска Вялікага Княства Літоўскага 1567 году

На 1903 год існавала ўрочышча Барвік у Беластоцкім павеце Гарадзенскай губэрні.

## Глядзіце таксама
* Бара
* Віга

## Крыніцы

Катэгорыя:Мужчынскія імёны